CELEX: 32015D1301
Language: ro
Date: 2015-07-20 00:00:00
Title: Decizia de punere în aplicare (UE) 2015/1301 a Comisiei din 20 iulie 2015 privind publicarea cu o restricție în Jurnalul Oficial al Uniunii Europene a referinței standardului EN 13241-1:2003 + A1:2011 privind ușile și porțile pentru uz industrial, comercial și pentru garaje în temeiul Directivei 2006/42/CE a Parlamentului European și a Consiliului

29.7.2015   
            
            
               RO
            
            
               Jurnalul Oficial al Uniunii Europene
            
            
               L 199/40
            
         DECIZIA DE PUNERE ÎN APLICARE (UE) 2015/1301 A COMISIEI
   din 20 iulie 2015
   privind publicarea cu o restricție în Jurnalul Oficial al Uniunii Europene a referinței standardului EN 13241-1:2003 + A1:2011 privind ușile și porțile pentru uz industrial, comercial și pentru garaje în temeiul Directivei 2006/42/CE a Parlamentului European și a Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 10,
   având în vedere avizul comitetului instituit în temeiul articolului 22 din Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (2),
   întrucât:
   
               (1)
            
            
               În cazul în care un standard național care transpune un standard armonizat, a cărui referință s-a publicat în Jurnalul Oficial al Uniunii Europene, are ca obiect una sau mai multe cerințe esențiale de sănătate și siguranță definite în anexa I la Directiva 2006/42/CE, se presupune că echipamentul tehnic construit în conformitate cu acest standard satisface cerințele esențiale de sănătate și siguranță în cauză.
            
         
               (2)
            
            
               În noiembrie 2012, Regatul Unit și-a actualizat contestația formală anterioară efectuată în decembrie 2010 în legătură cu standardul EN 12635:2002 + A1:2008 „Uși și porți pentru uz industrial, comercial și pentru garaje. Instalare și utilizare” prin adăugarea standardului EN 13241-1:2003 + A1:2011 „Uși și porți pentru uz industrial, comercial și pentru garaje. Standard de produs. Partea 1: Produse fără caracteristici de rezistență la foc sau protecție la fum” propus de Comitetul European pentru Standardizare (CEN) pentru a fi armonizat în temeiul Directivei 2006/42/CE și care a fost publicat pentru prima dată în Jurnalul Oficial al Uniunii Europene la 18 noiembrie 2011 (3).
            
         
               (3)
            
            
               Motivul contestației oficiale menționate mai sus este faptul că standardele la care se face trimitere, și anume standardul EN 12453:2000 – „Uși și porți pentru uz industrial, comercial și pentru garaje. Siguranța utilizării ușilor acționate electric. Cerințe” menționat la punctele 4.2.2. Forța de acționare manuală, 4.2.6. Protecția împotriva tăierii, 4.3.2. Protecția împotriva strivirii, forfecării și antrenării, 4.3.3. Forțe de acționare, 4.3.4. Siguranța electrică și 4.3.6. Cerințe alternative, precum și standardul EN 2000:12445 „Uși și porți pentru uz industrial, comercial și pentru garaje. Siguranța utilizării ușilor acționate electric. Metode de încercare” menționat la punctul 4.3.3. Forțe de acționare, nu îndeplinesc cerințele esențiale de sănătate și siguranță din anexa I la Directiva 2006/42/CE.
            
         
               (4)
            
            
               În urma examinării standardului EN 13241-1:2003 + A1:2011 împreună cu reprezentanții comitetului instituit prin articolul 22 din Directiva 2006/42/CE, Comisia a concluzionat că standardul nu îndeplinește cerințele esențiale de sănătate și siguranță prevăzute la punctele 1.3.7. Piese mobile și 1.4.3. Dispozitive de protecție din anexa I la Directiva 2006/42/CE, atribuite standardelor menționate EN 12453:2000 și EN 12445:2000.
            
         
               (5)
            
            
               Luând în considerare necesitatea de a îmbunătăți aspectele de siguranță din standardul EN 13241-1:2003 + A1:2011 și în așteptarea unei revizuiri corespunzătoare a acestui standard, publicarea în Jurnalul Oficial al Uniunii Europene a trimiterii la standardul EN 13241-1:2003 + A1:2011 ar trebui să fie însoțită de o avertizare corespunzătoare,
            
         ADOPTĂ PREZENTA DECIZIE:
   Articolul 1
   Referința standardului EN 13241-1:2003 + A1:2011 „Uși și porți pentru uz industrial, comercial și pentru garaje. Standard de produs. Partea 1: Produse fără caracteristici de rezistență la foc sau protecție la fum” se publică în Jurnalul Oficial al Uniunii Europene împreună cu restricția prevăzută în anexă.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 20 iulie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 157, 9.6.2006, p. 24.
   
      (2)  JO L 316, 14.11.2012, p. 12.
   
      (3)  JO C 338, 18.11.2011, p. 1.
   
      ANEXĂ
      
         Publicarea titlurilor și a referințelor standardelor armonizate în temeiul legislației Uniunii în materie de armonizare
      
      
                  OES (1)
                  
               
               
                  Referința și titlul standardului armonizat
                  (și documentul de referință)
               
               
                  Prima publicare în JO
               
               
                  Referința standardului înlocuit
               
               
                  Data încetării prezumției de conformitate a standardului înlocuit
                  Nota 1
               
            
                  CEN
               
               
                  EN 13241-1:2003 + A1:2011
                  Uși și porți pentru uz industrial, comercial și pentru garaje — Standard de produs — Partea 1: Produse fără caracteristici de rezistență la foc sau de control la fum
               
               
                  18.11.2011
               
               
                  —
               
               
                  —
               
            
                  
                     Avertizare: În ceea ce privește punctele 4.2.2, 4.2.6, 4.3.2, 4.3.3, 4.3.4, 4.3.6, prezenta publicare nu face trimitere la standardul EN 12453:2000, a cărui aplicare nu conferă o prezumție de conformitate cu cerințele esențiale de sănătate și siguranță 1.3.7 și 1.4.3 din anexa I la Directiva 2006/42/CE.
               
            
            
         (1)  OES: Organismul european de standardizare:
      
                  —
               
               
                  CEN: Avenue Marnix 17, 1000, Bruxelles/Brussel, Belgique, België, Tel. +32 25500811; fax + 32 25500819 (http://www.cen.eu)
               
            Nota 1: În general, data încetării prezumției de conformitate va fi data retragerii („dow”), stabilită de Organismul european de standardizare, însă se atrage atenția utilizatorilor acestor standarde asupra faptului că, în anumite cazuri excepționale, aceasta poate fi diferită.
      Nota 2: Standardul nou (sau standardul modificat) are același domeniu de aplicare ca standardul înlocuit. La data precizată, standardul înlocuit își încetează prezumția de conformitate cu cerințele esențiale sau cu alte cerințe ale legislației corespunzătoare a Uniunii.